Ամէն գիշեր երկնակամարի լուսազարդ անդաստանում ծլում են ու ծաղկում նոր աստղեր: Մեր մէկուկէս միլիոնը աստղահոյլ է կազմել երկնքում, որտեղ երջանիկ լողում են նրանք անջրպետի արծաթեայ անծայրածիր աւազանի սփոփարար ջրերը վայելելով: Նրանք այնտեղ են, սակայն մենք այստեղ՝ գոյապայքարի այս կեանքում: Նրանց համար մեր վառած իւրաքանչիւր մոմը, պայքարի վառ ջահ է, շարունակելու յաղթարշաւը դէպի արդար պահանջատիրութիւն, դէպի բռնաբարւած մեր իրաւունքների վերադարձ, դէպի վրէժ ու յաղթանակ…: